**Môltëch**

Sł. E. Pryczkowski, muz. J. Stachurski

Ò pòrénk przed ùczbą w szkòle

Frisztëk nót je spòżëc.

Tej sã trzëmac mòcny wòlë!

- Le pòdpôłnik mòże.

Kòżdi sztërk w tim czasu wôżny -

Lubi bëc spãdzony

Przë robòce! Tej zjesc pôłnié

Czej pół dnia minioné.

Ref. Dzãkòwac za môltëch trzeba,

Bò je drãgò ùrobiony.

Z piersza bëcé! - Tej kąsk chleba,

A i pòst niech mdze achtniony.

Le pò szkòle - z pòdwieczórkã,

Lekcjów òdrôbianim -

Bëlno w chëczach kòl wieczórka

Pòmòc przë sprzątanim.

Pò wieczerzë - dzéń kòl kùńca -

Wesprzéc w ùczbie mniészich,

Żebë nowi parmiéń słuńca

Béł jesz kąsk piãkniészi.

Ref. Dzãkòwac za môltëch trzeba,

Bò je drãgò ùrobiony.

Z piersza bëcé! - Tej kąsk chleba,

A i pòst niech mdze achtniony.